मुंबई की तेज बारिश में भी साइकिल चलाते दिखे सलमान  खान, जानें क्या थी वजह  
मुंबई की तेज बारिश में भी साइकिल चलाते दिखे सलमान खान
'दबंग 3' की शूटिंग के लिए साइकिल से गए भाईजान
सलमान खान का वीडियो सोशल मीडिया पर हुआ वायरल
सलमान खान (Salman Khan) इन दिनों अपकमिंग फिल्म 'दबंग 3 (Dabangg 3)' की तैयारी में लगे हुए हैं. उनकी इंस्टाग्राम पोस्ट देखकर ऐसा लग रहा है मानो सलमान खान  (Salman Khan) 'दबंग 3 (Dabangg 3)' के लिए जमकर मेहनत कर रहे हों. दरअसल, हाल ही में भाईजान ने अपने इंस्टाग्राम एकाउंट से एक वीडियो पोस्ट किया है, जिसने सोशल मीडिया पर सबका खूब ध्यान खींचा है. इस वीडियो में सलमान खान (Salman Khan) मुंबई की तेज बारिश में साइकिल चलाते दिखाई दे रहे हैं. इसके साथ ही वीडियो में सलमान खान का अंदाज और व्यवहार भी काफी जबरदस्त लग रहा है. 
Mumbai city in d rains . . Off to the location to shoot for #dabangg3
A post shared by  Salman Khan (@beingsalmankhan) on Sep 6, 2019 at 8:17am PDT
इस वीडियो को पोस्ट करते हुए सलमान खान (Salman Khan) ने लिखा, "बारिश में मुंबई शहर, दबंग 3 की शूटिंग के लिए लोकेशन पर पहुंचने की तैयारी." सलमान खान का यह कैप्शन देखकर लग रहा है दबंग 3 की शूटिंग अब जयपुर के बाद मुंबई में हो रही है. इस वीडियो में सलमान खान बीच सड़क पर मस्ती में साइकिल चला रहे हैं. लेकिन ट्रैफिक जाम के दौरान कुछ फैंस भाईजान के पास सेल्फी लेने के लिए भी आते हैं. फैंस के साथ सेल्फी लेने के बाद सलमान खान वापस अपने लोकेशन के सफर पर चल पड़ते हैं और आखिरकार दबंग 3 की लोकेशन पर पहुंच जाते हैं. वीडियो में लोग भाईजान की फिटनेस के साथ ही उनके व्यवहार की भी खूब तारीफ करते हैं. 
बता दें कि सलमान खान (Salman Khan) अपनी फिल्म 'दबंग 3 (Dabangg 3)' की शूटिंग में लगे हुए हैं. उनकी यह फिल्म इसी साल 20 दिसंबर को रिलीज होगी. सलमान खान के साथ इस फिल्म में सोनाक्षी सिन्हा, अरबाज खान, किच्चा सुदीप और माही गिल जैसे कलाकार नजर आएंगे. फिल्म को प्रभु देवा के निर्देशन में तैयार किया जा रहा है. इसके अलावा सलमान खान ने कुछ ही दिनों पहले ट्वीट कर यह ऐलान किया था कि वह ईद पर भी फैंस के लिए नई फिल्म लेकर आएंगे.